2015.gada .decembra Noteikumi Nr.

# Rīgā (prot. Nr. .§)

# Valsts un Eiropas Savienības atbalsta piešķiršanas kārtība vietējo rīcības grupu darbības nodrošināšanai un teritorijas aktivizēšanai 2014.–2020. gada plānošanas periodā

Izdoti saskaņā ar

Lauksaimniecības un

lauku attīstības likuma

5. panta ceturto daļu

**I. Vispārīgie jautājumi**

1. Noteikumi nosaka kārtību, kādā piešķir valsts un Eiropas Savienības atbalstu, lai īstenotu Latvijas Lauku attīstības programmas 2014.–2020. gadam apakšpasākuma “Vietējās rīcības grupas darbības nodrošināšana un teritorijas aktivizēšana” aktivitātes “Vietējās rīcības grupas darbības nodrošināšana” un “Aktivizēšana” (turpmāk – apakšpasākums).
2. Apakšpasākuma mērķis ir sekmēt efektīvu sabiedrības virzītas vietējās attīstības stratēģijas (turpmāk – vietējās attīstības stratēģija) īstenošanu, piešķirot atbalstu vietējās rīcības grupas darbības nodrošināšanai un teritorijas aktivizēšanai, tā veicinot lauku un zivsaimniecībai nozīmīgo teritoriju attīstības nepārtrauktību.
3. Atbalsta pretendenta pieteikšanās un atbalsta saņemšanas nosacījumus, projekta iesniegumu vērtēšanas un atlases kārtību, projektu īstenošanas nosacījumus, publicitātes pasākumus, maksājuma pieprasījuma izvērtēšanas un lēmumu pieņemšanas kārtību, publiskā finansējuma pieprasīšanas un maksājumu kārtību nosaka arī normatīvie akti par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gadam plānošanas periodā, ciktāl tie nav pretrunā ar šiem noteikumiem.
4. Atbalsta apmēru nosaka normatīvie akti par valsts un Eiropas Savienības atbalsta piešķiršanas kārtību sabiedrības virzītas vietējās attīstības stratēģiju sagatavošanai un īstenošanai. Atbalstu plāno līdz vietējās attīstības stratēģijas īstenošanas beigām.
5. Atbalsta pretendents ir biedrība vai nodibinājums, kam piešķirts atbalsts Latvijas Lauku attīstības programmas 2014.–2020. gadam pasākumā "Atbalsts *LEADER* vietējai attīstībai (sabiedrības virzīta vietējā attīstība)" vai Rīcības programmas zivsaimniecības attīstībai 2014.–2020. gadam (turpmāk – Rīcības programma) pasākumā "Sabiedrības virzītas vietējās attīstības stratēģiju īstenošana" vietējās attīstības stratēģijas īstenošanai atbilstoši normatīvajiem aktiem par valsts un Eiropas Savienības atbalsta piešķiršanu sabiedrības virzītas vietējās attīstības stratēģijas sagatavošanai un īstenošanai (turpmāk – vietējā rīcības grupa).
6. Atbalstu var saņemt šādām darbībām, kas saistītas ar vietējās attīstības stratēģijas īstenošanu:
   1. aktivitātē “Vietējās rīcības grupas darbības nodrošināšana”:
      1. vietējās rīcības grupas darbības nodrošināšanai;
      2. mācībām, kas palielina vietējās attīstības stratēģijas īstenošanā iesaistīto vietējās rīcības grupas pārstāvju zināšanas attiecīgajā kompetences jomā, izņemot mācībām, kas saistītas ar vidējās profesionālās vai augstākās izglītības iegūšanu;
      3. sadarbībai (tīklošanai) – vietējās attīstības stratēģijas īstenošanā iesaistīto vietējās rīcības grupas pārstāvju dalībai vietējo rīcības grupu sadarbības (tīklošanās) sanāksmēs, tostarp Valsts lauku tīkla, Zivsaimniecības sadarbības tīkla, Eiropas Tīklu lauku attīstībai un Eiropas zivsaimniecības reģionu tīkla organizētās tikšanās reizēs, kā arī dalībai vietējo rīcības grupu sadarbības tīklos reģionālā, nacionālā un Eiropas Savienības mērogā, bet ne vairāk kā pieciem vietējās rīcības grupas pārstāvjiem vienā reizē, ja pasākums notiek citā Eiropas Savienības dalībvalstī;
      4. vietējās attīstības stratēģijas īstenošanas uzraudzībai un novērtēšanai, tostarp vietējās rīcības grupas darbības teritorijas pētījumiem, kas saistīti ar vietējo vajadzību noskaidrošanu, teritorijai piemērotu un vietējās attīstības stratēģijā izvirzīto prioritāšu mērķiem atbilstošu vietējā potenciāla un integrētu inovatīvu risinājumu rašanu, vietējās attīstības stratēģijā izvirzīto prioritāšu mērķu sasniegšanas izvērtēšanu vai vietējās attīstības stratēģijas īstenošanas gaitā gūtās pievienotās vērtības izvērtēšanu;
   2. aktivitātē “Aktivizēšana”:
      1. publicitātes pasākumiem, kas sniedz informāciju par vietējās rīcības grupas darbību un vietējās attīstības stratēģiju un popularizē to;
      2. informācijas un pieredzes apmaiņas pasākumiem, kas sniedz atbalstu potenciālajiem projektu iesniedzējiem projektu ideju radīšanā, projektu izstrādāšanā un projektu iesniegumu sagatavošanā, – ne vairāk kā pieciem vietējās rīcības grupas deleģētiem pārstāvjiem vienā reizē un ne vairāk kā vienam pārstāvim no katras organizācijas vai institūcijas, ja pasākums notiek citā Eiropas Savienības dalībvalstī.
7. Vietējās attīstības stratēģijas īstenošanā iesaistītie vietējās rīcības grupas pārstāvji šo noteikumu izpratnē ir:
   1. administratīvais vadītājs un vietējās attīstības stratēģijas īstenošanā iesaistītie vietējās rīcības grupas darbinieki;
   2. par vietējās attīstības stratēģijas īstenošanu atbildīgās vietējās rīcības grupas pārvaldes institūcijas (turpmāk – lēmējinstitūcija) pārstāvji.
8. Vietējā rīcības grupa nodrošina iedzīvotājiem konkrētu pieņemšanas laiku vietējās rīcības grupas birojā un informāciju par to ievieto vietējās rīcības grupas tīmekļa vietnē.
9. Vietējā rīcības grupa, kas īsteno citu Eiropas Savienības fondu, valsts vai pašvaldību finansēto programmu pasākumus vai veic saimniecisko darbību, nodrošina, ka attiecīgo aktivitāšu īstenošana un ar to saistītā dokumentācija un grāmatvedības uzskaite ir nošķirta. Vietējā rīcības grupa nevar saņemt atbalstu par tām pašām attiecināmajām izmaksām citās aktivitātēs no pašvaldību, valsts vai Eiropas Savienības līdzekļiem.

**II. Attiecināmās un neattiecināmās izmaksas**

1. Apakšpasākuma izmaksas ir attiecināmās par izdevumiem, kas veikti pēc Sabiedrības virzītas vietējās attīstības stratēģiju atlases komitejas (turpmāk – komiteja) lēmuma pieņemšanas par atbalsta piešķiršanu vietējās attīstības stratēģijas īstenošanai atbilstoši normatīvajiem aktiem par valsts un Eiropas Savienības atbalsta piešķiršanu sabiedrības virzītas vietējās attīstības stratēģijas sagatavošanai un īstenošanai.
2. Apakšpasākumā attiecināmās ir šādas izmaksas:
   1. transporta izmaksas, kas saistītas ar vietējās attīstības stratēģijas īstenošanu un uzraudzību un kas ietver:
      1. transporta nomu, kas nepārsniedz 150 *euro* mēnesī, kā arī atlīdzību, kas nepārsniedz 0,12 *euro* par katru nobrauktu kilometru.
      2. ne vairāk kā 0,15 *euro* atlīdzību par katru nobrauktu kilometru, tajā skaitā transportlīdzekļa amortizācijas izmaksas, – ja tiek izmantots patapināts transportlīdzeklis;
      3. izdevumus par sabiedrisko transportu;
      4. izmaksas par īstermiņa autostāvvietu izmantošanu;
      5. transporta pakalpojuma izmaksas, ja transportu izmanto vairāk nekā pieci vietējās rīcības grupas deleģēti pārstāvji;
      6. transporta izmaksas līdz pasākuma norises vietai un atpakaļ (par transporta nomu, sabiedrisko transportu, transporta pakalpojumu) atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi, – ja pasākums notiek ārvalstīs;
   2. par šo noteikumu 6.1. apakšpunktā minēto darbību:
      1. telpu noma;
      2. telpu apsaimniekošanas izmaksas (apkure, elektrība, apsaimniekošanas pakalpojumi, ūdensapgāde);
      3. kancelejas preču iegādes izmaksas, kas nepārsniedz 560 *euro* kalendārajā gadā;
      4. izmaksas par reprezentācijas priekšmetu izgatavošanu, kuri satur vietējās rīcības grupas logo vai citu vietējās rīcības grupas raksturojošu informāciju, ne vairāk kā viena procenta apmērā no publiskā finansējuma, kas piešķirts vietējās rīcības grupas darbības nodrošināšanai un teritorijas aktivizēšanai;
      5. biroja aprīkojuma iegādes izmaksas;
      6. tehnikas, biroja tehnikas (datortehnikas, printera un tā izejmateriālu, kopēšanas tehnikas un tās izejmateriālu un datu glabāšanas aprīkojuma) un informācijas tehnoloģiju programmnodrošinājuma (programmatūras) iegādes, apkopes, nomas un remonta izmaksas. Tehnikas apkopes, nomas un remonta izmaksas nepārsniedz 570 *euro* kalendārajā gadā;
      7. sakaru pakalpojumu (telekomunikāciju, interneta un pasta) izmaksas, kas nepārsniedz 1100 *euro* kalendārajā gadā;
      8. administratīvā vadītāja darba alga (tajā skaitā ienākuma nodoklis, sociālās apdrošināšanas obligātās iemaksas, uzņēmējdarbības riska valsts nodeva), kas nepārsniedz 1610 *euro* mēnesī, nodarbinot viņu Darba likumā noteiktā normāla darba laika ietvaros. Administratīvajam vadītājam vietējā rīcības grupā tiek noteikts normālais darba laiks. Ja administratīvais vadītājs ir darba tiesiskās attiecībās ar vairākiem darba devējiem, tas vietējā rīcības grupā tiek nodarbināts normālā darba laika ietvaros, bet kopējais pie visiem darba devējiem nostrādātais darba laiks nepārsniedz 10 stundas dienā. Administratīvajam vadītājam, kas ir darba tiesiskajās attiecības ar vietējo rīcības grupu, kurai piešķirtais atbalsts vietējās attīstības stratēģijas īstenošanai līdz 2019. gadam nepārsniedz 1 000 000 *euro*, var tikt noteikts nepilnais darba laiks. Ja administratīvais vadītājs vietējā rīcības grupā ir nodarbināts nepilnu darba laiku, atalgojums tiek samazināts proporcionāli nostrādātām stundām;
      9. darbinieka darba alga (tajā skaitā ienākuma nodoklis, sociālās apdrošināšanas obligātās iemaksas, uzņēmējdarbības riska valsts nodeva), kas nepārsniedz 1360 *euro* mēnesī, nodarbinot viņu Darba likumā noteiktā normālā darba laika ietvaros. Ja darbinieks ir darba tiesiskajās attiecībās ar vairākiem darba devējiem, kopējais pie visiem darba devējiem nostrādātais darba laiks nepārsniedz 10 stundu dienā. Ja darbinieks ir nodarbināts vietējā rīcības grupā nepilnu darba laiku, atalgojums tiek samazināts proporcionāli nostrādātām stundām;
      10. pakalpojuma izmaksas;
      11. vietējās attīstības stratēģijas projektu vērtēšanas pakalpojuma izmaksas ne vairāk kā 45 *euro* apmērā par vienu projektu, nodrošinot vismaz triju projektu vērtētāju viedokli;
      12. dokumentu kopēšanas izmaksas, ja vietējai rīcības grupai nav kopēšanas tehnikas;
      13. elektroniskā paraksta ieviešana;
   3. par šo noteikumu 6.1.2., 6.1.3. un 6.2.2. apakšpunktā minēto darbību, ja tā ir saistīta ar dalību pasākumā:
      1. organizatora noteiktā reģistrācijas un dalības maksa;
      2. viesnīcas izmaksas, kas nepārsniedz normatīvajos aktos par kārtību, kādā atlīdzināmi ar komandējumiem saistītie izdevumi, noteiktās komandējumu izdevumu samaksas normas (izņemot gadījumā, ja pasākums ilgst vienu dienu un dalībniekiem ir iespēja tajā pašā dienā atgriezties savā dzīvesvietā);
      3. dienas nauda, kas nepārsniedz normatīvajos aktos par kārtību, kādā atlīdzināmi ar komandējumiem saistītie izdevumi, noteiktās komandējuma izdevumu samaksas normas;
      4. ceļojumu apdrošināšanas izmaksas atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi;
   4. par šo noteikumu 6.1.3. apakšpunktā minēto darbību, tajā skaitā dalības maksa citās organizācijās, kas saistītas ar lauku teritorijas attīstību un darbojas Latvijas Republikā vai citā Eiropas Savienības dalībvalstī;
   5. par šo noteikumu 6.1.4. apakšpunktā minētajām darbībām – vietējās attīstības stratēģijas īstenošanas teritorijas izpētes un ar to saistīto datu iegūšanas izmaksas, tostarp par informācijas publicēšanu, paziņojot par izpētes uzsākšanu un tās rezultātiem;
   6. par šo noteikumu 6.2.1. apakšpunktā minēto darbību:
      1. informatīvu izdales materiālu, videomateriālu un informatīvu plakātu, vietējās rīcības grupas logo un vietējās rīcības grupas darbības vietā izvietojamās informatīvās plāksnes izgatavošanas izmaksas;
      2. izdevumi par tīmekļa vietnes izveidi un uzturēšanu;
      3. izdevumi par informācijas sniegšanu plašsaziņas līdzekļos, tostarp tādas informācijas publicēšanu, kas paredzēta potenciālajiem projekta iesniedzējiem, piemēram, par projektu iesniegumu pieņemšanas sākšanu atbilstoši vietējās attīstības stratēģijai, un preses monitoringa izmaksas;
   7. par šo noteikumu 6.2.2. apakšpunktā minēto darbību:
      1. tehniskā nodrošinājuma noma;
      2. telpu noma;
      3. tulkošanas pakalpojuma izmaksas, ja seminārā vai konferencē piedalās pārstāvji no citas Eiropas Savienības dalībvalsts;
      4. izdevumi par drukātiem izdales materiāliem, kas tiek izmantoti mācībām un paliek mācību dalībniekiem, ja vien vietējā rīcības grupa nav iegādājusies kopēšanas tehniku šo noteikumu 6.1. apakšpunktā minētajā aktivitātē. Izdales materiālu izmaksas nepārsniedz septiņus *euro* vienam dalībniekam;
      5. lektora un moderatora izmaksas, kas neattiecas uz šo noteikumu 7.1. apakšpunktā minētajām personām;
      6. aktivizēšanas pakalpojumu sniegšanas izmaksas, nepārsniedzot 200 *euro* mēnesī (neattiecas uz šo noteikumu 7. punktā minētajām personām);
      7. kafijas pauzes izmaksas ne vairāk kā piecu *euro* apmērā vienam dalībniekam;
   8. pievienotās vērtības nodoklis, ja to nav tiesību atskaitīt no valsts budžetā maksājamās nodokļa summas kā priekšnodokli normatīvajos aktos par pievienotās vērtības nodokli noteiktajā kārtībā.
3. Apakšpasākuma neattiecināmās izmaksas:
   1. izdevumi, kas radušies pirms komitejas lēmuma pieņemšanas par atbalsta piešķiršanu vietējās attīstības stratēģijas īstenošanai atbilstoši normatīvajiem aktiem par valsts un Eiropas Savienības atbalsta piešķiršanu valsts un Eiropas Savienības atbalsta piešķiršanu sabiedrības virzītas vietējās attīstības stratēģijas sagatavošanai un īstenošanai;
   2. ziedojumi;
   3. procentu maksājumi, valūtas maiņas komisijas maksājumi un valūtas kursa svārstību dēļ radušies zaudējumi;
   4. naudas sodi, līgumsodi un tiesas prāvu izmaksas;
   5. tādu apakšlīgumu slēgšana, kuri mākslīgi un nepamatoti palielina projekta izmaksas un kuros samaksa ir noteikta procentos no kopējām projekta izmaksām;
   6. piegādes, pakalpojumu vai darbu izmaksas, kas pārsniedz 1500 *euro*, ja tās nav saskaņotas ar Lauku atbalsta dienestu;
   7. izdevumi par tādas tehnikas iegādi, kurai ir iekšdedzes dzinēji, un ar to saistīto tehnisko apkopi, rezerves daļu iegādi un ekspluatāciju;
   8. dāvanu un apģērbu iegādes izdevumi;
   9. jebkura samaksa par papildu darbu, virsstundu darbu vai darbu svētku dienās, prēmijas, materiālā stimulēšana un naudas balvas, kā arī samaksa par ikgadējo atvaļinājumu par nostrādāto laiku pirms atalgojuma saņemšanas Latvijas Lauku attīstības programmas 2014.–2020. gadam apakšpasākumā “Sagatavošanās atbalsts”;
   10. veselības, dzīvības un nelaimes gadījumu apdrošināšanas izmaksas, izņemot šo noteikumu 11.3.4. apakšpunktā minētās izmaksas;
   11. izdevumi par īpašuma vai kapitāldaļu iegādi;
   12. šo noteikumu 11.2.11. apakšpunktā minētās izmaksas, ja netiek ievērots šo noteikumu 20.3. apakšpunkta nosacījums;
   13. šo noteikumu 11.3. apakšpunktā minētās izmaksas, ja netiek ievērots šo noteikumu 20.2. apakšpunkta nosacījums;
   14. citas izmaksas, kas nav attiecināmās saskaņā Eiropas Parlamenta un Padomes 2013. gada 17. decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, (turpmāk – regula Nr. 1303/2013) un Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2006 un Eiropas Parlamenta un Padomes 2014. gada 15. maija Regulu (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011.

**III. Pieteikšanās kārtība**

1. Lai saņemtu atbalstu, vietējā rīcības grupa pēc komitejas lēmuma saņemšanas par vietējās attīstības stratēģijas apstiprināšanu piecu darbdienu laikā Lauku atbalsta dienestā iesniedz:

13.1. projekta iesniegumu ([1. pielikums](http://likumi.lv/doc.php?id=227326&from=off#piel1)) divos eksemplāros papīra formā (ja to neiesniedz elektroniska dokumenta veidā saskaņā ar Elektronisko dokumenta likumu). Lauku atbalsta dienests vienu projekta iesnieguma eksemplāru papīra formā kopā ar apliecinājumu par projekta iesnieguma reģistrēšanu atdod iesniedzējam;

13.2. atbalsta pretendenta deklarāciju saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā.

1. Vietējā rīcības grupa katra kalendārā gada janvāra, maija un septembra pirmo 10 darbdienu laikā saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā Lauku atbalsta dienestā iesniedz maksājuma pieprasījumu par īstenotajām aktivitātēm un apgūto finansējumu iepriekšējos četros mēnešos. Maksājuma pieprasījumu iesniedz Lauku atbalsta dienesta elektroniskās pieteikšanās sistēmā, pievienojot attiecināmo izdevumu apliecinošos maksājumu un darījumu dokumentu atvasinājumus:
   1. sabiedriskā transportlīdzekļa biļeti, ja šo noteikumu 6. punktā minēto darbību īstenošanā tiek izmantots sabiedriskais transports (lidmašīnai – iekāpšanas talonu);
   2. maršruta lapu (2. pielikums), kurā norādīts maršruta mērķis un tā saistība ar vietējās attīstības stratēģijas īstenošanu un uzraudzību, ja šo noteikumu 6. punktā minēto darbību īstenošanā tiek izmantots patapināts vai nomāts transportlīdzeklis. Ja vietējā rīcības grupa nodrošina vietējās attīstības stratēģijas projekta saturisko uzraudzību, norāda arī projekta iesnieguma reģistrācijas numuru Lauku atbalsta dienestā;
   3. patapinājuma līgumu par transportlīdzekļa izmantošanu, ja šo noteikumu 6. punktā minēto darbību īstenošanā transportlīdzeklis tiek patapināts;
   4. ar pakalpojumu sniedzējiem noslēgtos līgumus, kuros paredzēts sniedzamā pakalpojuma veids (veicamais uzdevums, laikposms un līguma summa);
   5. darbu nodošanas un pieņemšanas aktus;
   6. iepirkuma procedūru apliecinošus dokumentus:

14.6.1. ja aprīkojuma, tehnikas iegādes vai pakalpojuma viena darījuma paredzamā līguma summa pārsniedz 1500 *euro* – trīs derīgus piedāvājumus, kuru pieteikuma iesniegšanas termiņš nav īsāks par 10 darbdienām, skaitot no nākamās darbdienas pēc uzaicinājuma publicēšanas Iepirkuma uzraudzības biroja tīmekļa vietnē un ievērojot normatīvo aktu prasības par iepirkuma procedūras piemērošanu;

14.6.2. ja paredzamā līguma summa ir līdz 1500 *euro* – brīvas formas aprakstu par vismaz triju piedāvājumu salīdzināšanu katrai iegādei, informāciju par aptaujātajiem komersantiem un citu informāciju, kas apliecina noteiktās cenas objektivitāti. Ja paredzētā aprīkojuma un tehnikas iegādei un pakalpojumiem šo noteikumu 11. punktā nav noteikts limits, izvēlas visizdevīgāko piedāvājumu, kura noteikšanā viens no kritērijiem ir zemākā cena.

1. Papildus šo noteikumu 14. punktā minētajiem dokumentiem vietējā rīcības grupa Lauku atbalsta dienestā iesniedz šādus dokumentus un informāciju:
   1. par šo noteikumu 6.1.1. apakšpunktā minēto darbību:
      1. ar vietējās rīcības grupas darbiniekiem noslēgtos darba līgumus vai grozījumus esošajā darba līgumā;
      2. darba laika uzskaites tabulu (ja vietējā rīcības grupa īsteno Rīcības programmas pasākumu "Sabiedrības virzītas vietējās attīstības stratēģiju īstenošana", tā atsevišķi norāda attiecīgā pasākuma īstenošanai nostrādāto stundu skaitu) un atalgojuma aprēķinu;
      3. katru gadu līdz 10. janvārim – darbinieku plānoto ikgadējo atvaļinājuma grafiku;
      4. telpu nomas līgumu, ja telpas nomā. Ja pašvaldība nekustamo īpašumu bez atlīdzības nodod lietošanā vietējai rīcības grupai saskaņā ar normatīvajiem aktiem par valsts un pašvaldību finanšu līdzekļu un mantas izšķērdēšanas novēršanu, tad iesniedz patapinājuma līgumu. Telpu nomas līgums vai patapinājuma līgums ir spēkā vismaz gadu no dienas, kad piešķirts atbalsts vietējās attīstības stratēģijas īstenošanai atbilstoši normatīvajiem aktiem par valsts un Eiropas Savienības atbalsta piešķiršanas kārtību sabiedrības virzītas vietējās attīstības stratēģijas sagatavošanai un īstenošanai. Ja esošais līgums tiek lauzts vai ir beidzies līgumā noteiktais telpu izmantošanas termiņš, vietējā rīcības grupa Lauku atbalsta dienestā iesniedz jaunu telpu īres (nomas) līgumu vai patapinājuma līgumu;
   2. par šo noteikumu 6.1.2. apakšpunktā minēto darbību:
      1. mācību darba kārtību vai programmu;
      2. rīkojumu vai lēmumu par pārstāvja deleģējumu;
      3. apliecinājumu, ka šo noteikumu 7. punktā minētā persona ir pilnveidojusi zināšanas un prasmes kādā no tās kompetencei atbilstošām jomām (ja pasākumā piedalās vairākas šo noteikumu 7. punktā minētās personas, iesniedz katras personas individuālo apliecinājumu);
   3. par šo noteikumu 6.1.3. un 6.2.2. apakšpunktā minēto darbību, ja vien vietējā rīcības grupa pasākumu neorganizē pati:
      1. pasākuma organizatora ielūgumu vai dalības apstiprinājumu, ja pasākums notiek citā Eiropas Savienības dalībvalstī;
      2. rīkojumu vai lēmumu par pārstāvja deleģējumu;
      3. pasākuma darba kārtību;
      4. pārskatu par pasākumu ([3. pielikums](http://likumi.lv/doc.php?id=227326&from=off#piel5));
   4. par šo noteikumu 6.1.4. apakšpunktā minēto darbību – pētījumu (kopiju) papīra formā vai elektroniskā datu nesējā un publikāciju (kopiju) vai informāciju, kas apliecina, ka pētījums ir publiski pieejams internetā;
   5. par šo noteikumu 6.2.1. apakšpunktā minēto darbību – informatīvo materiālu, publikāciju vai fotofiksāciju (ja nav iespējams iesniegt informatīvo materiālu vai tas ir liela formāta), vienu videomateriāla eksemplāru un informāciju par to, kad nodrošināta tā pārraidīšana televīzijā;
   6. par šo noteikumu 6.2.2. apakšpunktā minēto darbību, ja pasākumu organizē vietējā rīcības grupa:
      1. vienu izdales materiāla eksemplāru vai tā kopiju;
      2. dalībnieku sarakstu ar dalībnieku parakstiem;
      3. pasākuma darba kārtību;
   7. reprezentācijas materiālu fotofiksāciju vai paraugu, nodrošinot reprezentācijas materiālu izlietojuma uzskaiti.

**IV. Projekta īstenošanas nosacījumi**

1. Pēc projekta iesnieguma apstiprināšanas Lauku atbalsta dienests vietējās rīcības grupas kontā, kas atvērts Valsts kasē visu ar projekta īstenošanu saistīto līdzekļu saņemšanai un izdevumu segšanai, (turpmāk – konts) iemaksā maksājumu 15 procentu apmērā no publiskā finansējuma, kas piešķirts vietējas rīcības grupas darbības nodrošināšanai un teritorijas aktivizēšanai.
2. Šo noteikumu 14. punktā minētajā termiņā iesniegto maksājuma pieprasījumu Lauku atbalsta dienests izskata, ievērojot prasības normatīvajā aktā par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gadam plānošanas periodā. Lauku atbalsta dienests:
   1. apstiprina maksājuma pieprasījumu, ja tajā ietvertās izmaksas ir attiecināmās, un par apstiprināto attiecināmo izmaksu daļu veic iemaksu vietējās rīcības grupas kontā. Izmaksājamā summa nepārsniedz kopējo vietējas rīcības grupas darbības nodrošināšanai un teritorijas aktivizēšanai piešķirto finansējumu;
   2. neapstiprina neatbilstošo izdevumu summu, ja maksājuma pieprasījumā ietvertās izmaksas nav attiecināmās, un nākamo maksājumu vietējās rīcības grupas kontā ieskaita pēc tam, kad vietējā rīcības grupa tajā ir iemaksājusi neattiecināmo izmaksu summu.

1. Vietējā rīcības grupa var atteikties no atbalsta saņemšanas, par to rakstiski informējot Lauku atbalsta dienestu. Ja vietējā rīcības grupa atsakās no atbalsta saņemšanas:
   1. tā kārtējo maksājuma pieprasījumu Lauku atbalsta dienestā iesniedz mēneša laikā pēc attiecīga iesnieguma iesniegšanas;
   2. tā atmaksā pārmaksāto atbalstu saskaņā ar normatīviem aktiem par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā.

1. Par šo noteikumu 6. punktā minēto darbību īstenošanu vietējā rīcības grupa savā tīmekļa vietnē nodrošina šādu publiski pieejamu informāciju:

20.1 informāciju par to iegāžu iepirkuma rezultātiem, kurās pārsniegta šo noteikumu 14.6.1. apakšpunktā minētā summa;

20.2. ziņas par plānotajiem pasākumiem un mācībām;

20.3. pārskatus par apmeklētajiem pasākumiem;

20.4. informāciju par īstenotajiem un apstiprinātajiem vietējās attīstības stratēģijas projektiem;

20.5. vietējās rīcības grupas darbības teritorijas pētījumu un rezultātus.

1. Vietējā rīcības grupa:
   1. šo noteikumu 14.6.1. apakšpunktā minētajā gadījumā:

21.1.1. 10 darbdienas pirms iepirkuma procedūras izsludināšanas iesniedz saskaņošanai Lauku atbalsta dienestā iepirkuma procedūras nolikumu un tehnisko specifikāciju, ko Lauku atbalsta dienests izvērtē piecu darbdienu laikā un sniedz saskaņojumu;

21.1.2. pirms līguma slēgšanas saskaņošanai Lauku atbalsta dienestā iesniedz iepirkuma dokumentāciju;

* 1. piecas darbdienas pirms šo noteikumu 6.1.2., 6.1.3. un 6.2.2. apakšpunktā minēto pasākumu īstenošanas nosūta Lauku atbalsta dienestam pasākuma darba kārtību un plānoto deleģēto pārstāvju skaitu, ja pasākums notiek citā Eiropas Savienības dalībvalstī;
  2. piecas darbdienas pirms lēmējinstitūcijas sēdes, kurā tiek pieņemts lēmums par projektu iesniegumu atbilstību vietējās attīstības stratēģijai, informē Lauku atbalsta dienestu par sēdes norises vietu un laiku;
  3. uzskaita potenciālajiem projektu iesniedzējiem sniegtās konsultācijas;
  4. nodrošina projektu īstenošanas saturisko uzraudzību un īstenošanas virzības uzraudzību ne mazāk kā vienu reizi katram projektam (4. pielikums).

1. Ja šo noteikumu 6.punktā minēto darbību īstenošana ir saistīta ar Rīcības programmu, vietējā rīcības grupa saskaņā ar normatīviem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gadam plānošanas periodā, nodrošina abu minēto fondu publicitātes prasības, noteiktās vizuālās informācijas un tās elementu lietojumu.
2. Ja komiteja pieņem lēmumu par atbalsta apmēra vietējās attīstības stratēģijas īstenošanai palielināšanu atbilstoši normatīvajiem aktiem par valsts un Eiropas Savienības atbalsta piešķiršanas kārtību sabiedrības virzītas vietējās attīstības stratēģiju sagatavošanai un īstenošanai, vietējā rīcības grupa piecu darba dienu laikā pēc lēmuma saņemšanas Lauku atbalsta dienestā iesniedz precizētu projekta iesniegumu.
3. Pēc pēdējā maksājuma pieprasījuma apstiprināšanas Lauku atbalsta dienests pārbauda vietējās rīcības grupas saņemtā atbalsta atbilstību regulas Nr. 1303/2013 35. panta 2. punkta nosacījumam, kā arī normatīvajos aktos par valsts un Eiropas Savienības atbalsta piešķiršanas kārtību sabiedrības virzītas vietējās attīstības stratēģiju sagatavošanai un īstenošanai noteiktajam atbalsta apmēram. Ja Lauku atbalsta dienests konstatē neatbilstību minētajiem nosacījumiem, tas nosūta paziņojumu vietējai rīcības grupai par neatbilstošās summas atmaksāšanu Lauku atbalsta dienestam.
4. Projektā iegādātu pamatlīdzekļu uzraudzības periods ir pieci gadi pēc Lauku atbalsta dienesta lēmuma pieņemšanas par maksājuma pieprasījuma apstiprināšanu.

Ministru prezidente Laimdota Straujuma

Zemkopības ministrs Jānis Dūklavs

07.12.2015. 16:42

3347

J.Travina

67027208, Julija.Travina@zm.gov.lv